**ForUMs årsmøte 2015**
***Tittel: Hvordan næringslivet best kan bidra til bærekraftig utvikling de neste 15 årene.***

**Hva? Innledning og deltakelse i paneldebatt**

**Tid:** Torsdag 23. april kl 10-11.30 **Sted:** Miljøhuset i Mariboesgt 8.
**Deltakere:** Heidi Finskas fra KLP Kapitalforvaltning, representanter for ungdomspartier (KrfU, AUF, Unge Venstre).
 **Møteleder:** Ingeborg Moa, Norsk Folkehjelp.
**Avsatt tid:** 15-20 minutter.

Arrangementet varer inntil 1 ½ time. Statssekretæren er også velkommen til en enkel lunsj etterpå

*Ingress (fra ForUM): Næringsliv og investeringer skaper arbeidsplasser, økonomisk vekst og bringer folk ut av fattigdom. Samtidig kan det skade mennesker og miljø og undergrave bærekraftig utvikling. Hvordan kan næringslivet best stimuleres til å spille en positiv rolle, og hvilke krav bør stilles?*

**Punkter til innledningen:**

* Først vil jeg si tusen takk for invitasjonen. ForUM er en sentral aktør i samfunnsdebatten, og deres stemme er viktig – også når gjelder det jeg skal snakke om her i dag; næringslivets bidrag til bærekraftig utvikling.
* Jeg vil først gratulere ForUM med initiativet og et solid bidrag til FfD-prosessen med denne rapporten.
* Sist uke var det forhandlinger i New York som et ledd i forberedelsene til konferansen om Finansiering for utvikling i Addis i juli 2015. Norge er sentral i disse forhandlingene.
* Det er god framdrift, enighet om høyt ambisjonsnivå, om at målsettingene må gjelde for alle land, at ODA fortsatt er grunnleggende viktig, særlig for de fattigste og mest sårbare, men at dokumentet må refleketere behov for finansiering langt utover ODA; Som Utviklingsbankene har formulert det i sitt felles innspill i prosessen: «move from billions to trillions».
* Jeg takker for det nære og konstruktive samarbeidet med dere, både i Oslo og under forhandlingene i New York i forbindelse med FfD.
* I rapporten er dere opptatt av koblingen mellom FfD og FNs veiledende prinsipper (UNGP). La meg innledningsvis presisere at vi jobber for å få inn en henvisning til UNGP i sluttdokumentet til Finansiering for Utvikling.
* Forslagene i ForUMs rapport til hvordan privat næringsvirksomhet kan utøves på en mer ansvarlig måte og bidra til bærekraftig utvikling, fortjener å vurderes nøye. Jeg kan garantere at den vil bli lest av våre kollegaer som jobber inn mot FfD-prosessen.
* De fleste ser at globale behov for bærekraftig utvikling aldri vil kunne imøtekommes gjennom bistand alene.
* Også ulovlig kapitalflyt ut av utviklingsland – fra korrupsjon, kriminalitet og skatteunndragelser – utgjør det mangedobbelte av bistanden: Anslag varierer fra rundt 630 milliarder til nesten 1000 milliarder dollar pr. år.
* Finansiering for utvikling handler om å mobilisere midler fra alle typer kilder – offentlige og private, nasjonale og internasjonale.
* Behovet for bred finansiering ble først erkjent i Monterrey i 2002, og fulgt opp i Doha-erklæringen i 2008. Arbeidet med de nye bærekraftsmålene (post 2015), har gitt denne prosessen ny aktualitet.
* Det har blitt mer legitimt for privat næringsliv å søke profitt i utviklingsland – god avkastnings trenger ikke stå i motsetning til at virksomheten også har positiv effekt for utvikling: økonomisk, sosialt og miljømessig. «Doing well by doing good.»
* Det er selvfølgelig ikke privat næringslivs oppgave alene å sikre bærekraftig utvikling i fattige land. Men når de går inn i et utviklingsland, er det viktig at gjør det på en ansvarlig måte. Det vil alle tjene på i lengden.
* Å opptre ansvarlig betyr åpenhet, både om økonomiske forhold (skatt, inntekter) og gjennom rapportering om forhold knyttet til miljømessige og sosiale konsekvenser av egen virksomhet. Vi opplever i stor grad at norske selskaper er opptatt av dette.
* FfD-prosessen søker å styrke utviklingslands evne til selv å generere inntekter til å finansiere egen utvikling. Trygge og forutsigbare rammebetingelser for privat næringsvirksomhet er en viktig forutsetning for dette.
* Viktig for næringslivet å vite hva man har å forholde seg til. Og viktig med like(re) rammevilkår, slik at konkurransen blir mer rettferdig.
* Likere rammevilkår bringer meg over på regjeringens arbeid med næringslivets samfunnsansvar (CSR). La meg først si litt generelt om regjerings arbeid, og litt om den kommende handlingsplanen.
* 9 av 10 arbeidsplasser i utviklingsland skapes i privat sektor. Norske bedrifter er på full fart inn i markeder med store utfordringer når det gjelder å respektere menneskerettigheter og ivareta miljøet. Regjeringen ser næringsfremme, næringsutvikling og CSR i sammenheng.
* Igjen er dere tett på prosessen og jeg ser at rapporten om samstemthet i utviklingspolitikken («*Development beyond aid»* Fridtfjof Nansen Institutt/Leiv Lunde for ForUM) som nettopp kom inneholder interessante innspill det er verdt å se nærmere på.
* Næringslivet spiller en nøkkelrolle i å håndtere globale utfordringer. Fattigdom, manglende tilgang på utdanning og jobb fører til sosial uro. Klimaendringene er ikke lenger noe vi venter på, de er her allerede. Korrupsjon undergraver reell konkurranse og demokratiske institusjoner.
* Alt dette utgjør naturligvis også risiko for selskaper, noe jeg i stor grad opplever at norsk næringsliv i krevende markeder ser – og jobber med å håndtere.
* Men vi må være åpne på at det vil oppstå vanskelige situasjoner, selskaper vil stå overfor dilemmaer. Det er viktig med åpenhet rundt utfordringer – og systematisk arbeid med å identifisere og håndtere risiko. Mange selskaper er også svært proaktive.
* Eks: Bama, Guatemale/Costa Rica. Trepartssamarbeid.
* Det er viktig at vi ikke ser dette i et svart/hvitt bilde. De fleste norske næringslivsaktører ønsker å opptre ansvarlig. Samtidig er det viktig å erkjenne at selv den beste kan trå feil. Ingen systemer er bedre enn de menneskene som driver systemet eller organisasjonen. Selv fra ledende selskaper på dette området hører vi at de opplever å være i en læringsfase.
* Regjeringens politikk for samfunnsansvar er uttrykt i Eierskapsmeldingen (Meld. st 27, 2013-2014), i stortingsmeldingen om Menneskerettigheter (Meld. st. 10, 2014-2015) og i de årlige meldingene til Stortinget om Statens Pensjonsfond. Vi merker oss at Stortinget i behandling av disse meldingene er opptatt av hvordan arbeidet med å fremme menneskerettighetene blir ivaretatt i arbeidet med næringsfremme og næringsutvikling.
* Regjeringen forventer at alle norske selskaper tar samfunnsansvar, uavhengig av om de er privat eller offentlig eid, og uavhengig av om de har sin virksomhet i Norge eller andre land.
* Med samfunnsansvar mener vi her hvilket ansvar selskapene forventes å på seg for mennesker, samfunn og miljø som påvirkes av virksomheten. Dette ansvaret gjelder også i handelsrelasjoner (globale verdikjeder).
* Referanse til Globaliseringsmeldingen.
* De norske forventningene og politikk på området baserer seg på de forpliktelser Norge har til å følge opp FNs veiledende prinsipper om næringsliv og menneskerettigheter og OECDs retningslinjer for flernasjonale selskaper.
* Dette bringer meg over på den nasjonale handlingsplanen.
* Med FNs veiledende prinsipper fikk man en global norm som klargjør hvilke roller stater og næringsliv har i henholdsvis å beskytte og respektere menneskerettighetene.
* Med handlingsplanen er målet at vi skal få en *enda mer* samstemt politikk og forvaltning. Vi skal *sikre* at vi har orden i eget hus og vi skal *styrke* vårt partnerskap med og veiledning til næringslivet.
* Det er viktig at de som sitter i myndighetsapparatet snakker samme språk.

Allerede i dag er det viktige aktører som stiller CSR-krav ved tildelinger – GIEK, Norfund og Innovasjon Norge er gode eksempler på det. Det er viktig at de krav som stilles også er i tråd med internasjonale retningslinjer/prinsipper, og dette er noe av det vi forsøker å oppnå i handlingsplanen.

* Som dere sikkert vet er den ikke lansert ennå – vi jobber på spreng. Den er nå på uformell departementshøring. Deretter skal den forelegges regjeringen. Det gjør at jeg ikke kan gå i detalj på tiltak - selv om jeg vet at dette er noe dere er interessert i.
* Vi går i arbeidet med handlingsplanen gjennom alle de 31 prinsippene, og foreslår oppfølgingstiltak der vi ser størst rom for oppdatering. Norge har sammenliknet med mange land gjort mye, samtidig skjer det en rivende utvikling på dette feltet og også vi har rom for forbedring.